Răzvan Lucescu: "PAOK, singura echipă elenă care a reușit asta în ultimii 20 de ani!"
Răzvan Lucescu în extaz după performanța extraordinară reușită de PAOK Salonic, care a revenit spectaculos în meciul retur din Conference League împotriva echipei Dinamo Zagreb.
PAOK a reușit să anuleze handicapul de două goluri din meciul tur (2-0), câștigând cu 5-1 pe teren propriu și obținând calificarea în sferturile de finală ale competiției.
Lucescu a subliniat importanța acestui rezultat, menționând că PAOK este singura echipă elenă care a reușit să ajungă în această fază a unei competiții europene în ultimii 20 de ani. Antrenorul român a făcut apel la suporteri să continue să sprijine echipa, atât în momentele bune, cât și în cele mai dificile.
"Am vrut să revenim la ceea ce știm să facem cel mai bine: să reacționăm, să avem intensitate și determinare, calități esențiale într-un asemenea meci. Sacrificiul de pe teren a fost esențial. Este o realizare extraordinară pentru echipă.
Performanță notabilă realizată de PAOK
Este a doua oară în 20 de ani când o echipă din Grecia ajunge în sferturile de finală ale unei competiții europene, iar cealaltă echipă a fost tot PAOK, acum doi ani. Am subliniat acest aspect jucătorilor înainte de meci.
Suporterii trebuie să fie alături de echipă, nu doar astăzi, ci și în general, chiar și atunci când nu facem un meci bun. Suntem oameni, ne străduim mereu să facem tot posibilul, să jucăm cel mai bun fotbal. Avem un sezon magic, așa că avem nevoie de sprijinul lor", a spus Răzvan Lucescu după meciul din Conference League, potrivit Sport24.
Calificarea în sferturile de finală ale Conference League este o reușită importantă pentru PAOK și antrenorul Răzvan Lucescu, dar și pentru fotbalul elen în general.
Urmăriți SPORT.RO și pe Google News